கேள்வி: சொர்ணத்தம்மாள் பற்றி நீங்கள் என்ன அறிந்துள்ளீர்கள்?
பதில்: சொர்ணத்தம்மாள் (''Sornathammal'') (1916 -2007) தமிழ் நாட்டைச் சேர்ந்த இந்திய சுதந்திரப் போராட்ட வீராங்கனை மற்றும் சமூக சீர்திருத்தவாதி ஆவார். இந்திய விடுதலைப் போராட்டதில் இவர் கலந்துக்கொண்டார்.
கேள்வி: சொர்ணத்தம்மாள் - சுதந்திரப் போராட்டத்திற்கான பங்களிப்புகள் பற்றி நீங்கள் என்ன அறிந்துள்ளீர்கள்?
பதில்: 1939 ஆம் ஆண்டு மதுரை மீனாட்சியம்மன் கோவில் பட்டியல் வகுப்பினரை அனுமதிக்க வேண்டி நடைபெற்ற போராட்டத்திற்கு இவர் தலைமை தாங்கினார். அக்டோபர் -2- 1942 ஆம் ஆண்டு நடைபெற்ற வெள்ளையனே வெளியேறு இயக்கம் போது இவர் லட்சுமி பாய் அம்மாளுடன் சேர்ந்து மதுரையில் ஒரு பெண்கள் பேரணியை ஏற்பாடு செய்தார். இந்தப் பேரணியில் பங்கேற்றவர்களால் வெள்ளையனே வெளியேறு என்று முழக்கமிடப்பட்டது. பேரணியில் பங்கேற்றவர்கள் காவல்துறையினரால் கைதுசெய்யப்பட்டதோடு மட்டுமல்லாமல் கடுமையாக தாக்கப்பட்டனர். எதிர்காலத்தில் இது போன்ற போராட்டங்களில் ஈடுபட மாட்டோம், என்று ஒப்புக் கொண்டு கையெழுத்திடும்படி வலியுறுத்தப்பட்டனர். அவர்கள் கையெழுத்திட மறுத்ததனால் இரவில் அழகர்கோவில் அருகே அவர்களின் ஆடைகள் களையப்பட்டு கைவிடப்பட்டனர். இருந்தபோதிலும் இவர் தொடர்ந்து தேசியவாத நடவடிக்கைகளில் பங்கேற்றார். பின்னர் 1942 ஆம் ஆண்டு தனிநபர் சத்தியாகிரகம் பங்கு பெற்றதனால் மூன்று மாதங்கள் சிறையில் அடைக்கப்பட்டார். சிறைவாசத்தின் போது காந்திய கொள்கைகளான தன்னம்பிக்கை மற்றும் அகிம்சை எதிர்ப்பு மீதான தனது உறுதிப்பாட்டை பிரதிபலிக்கும் வகையில் காதிநூற்புத் தொழிலில் ஈடுபட்டார்.